92歲黃夏蕙宣布月尾搞最後一場派對 交代後事:遺體捐醫院
黃夏蕙現年92歲,舉止貼地深受網民歡迎被封「夏蕙BB」。22年曾移民美國生活,近日回流香港。近日她拍片表示,將「舉行最後一場派對」令網民紛紛表示擔心。
夏蕙BB先後誕下四子三女,定居世界各地。日前她在社交網上載43分鐘片段,在片中宣布將於4月28日舉行最後一場派對:「最近我覺得身體狀況明顯下滑,好想同外國嘅仔女,一齊影張合照,好心同大家分享,隱藏係心入邊嘅一啲說話。希望仔女能夠見我一面,因為時間無多,因為我都已經係90幾歲,我呢個慈善基金「夏蕙之家」都要交俾有緣人去做。」
黃夏蕙一直由得仔女「仔大仔世界」:「大咗,好少見,個個都有自己生活,我好放心,佢哋搵到自己鍾意嘅嘢。」她坦返自覺從來不怕死亡,但因為已經90幾歲,黃夏蕙指自己開始擔心做唔晒想做嘅事,更在片中交代後事:「呢一年覺得自己有心無力,可能因為年紀太大。百年歸老之後唔會火葬,將遺體送晒俾醫院,俾人做有用嘅嘢。」